OpenLLM-France/wikimedia huggingface dataset:
# Eleccions municipals de 2011 a Aiguamúrcia

Les eleccions municipals de 2011 a Aiguamúrcia van ser unes eleccions locals que es van celebrar el diumenge 22 de maig de 2011 a Aiguamúrcia, a l'Alt Camp, com a part de les eleccions municipals espanyoles. Es van triar els 7 regidors de l'Ajuntament d'Aiguamúrcia.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas d'Aiguamúrcia, en tenir 721 persones censades, l'hi correspon 7 regidors.

## Candidatures

El 26 d'abril del mateix any, la Junta Electoral de Zona del Vendrell va proclamar tres candidatures del municipi d'Aiguamúrcia en el Butlletí Oficial de la Província de Tarragona.
* Independents pel Municipi d'Aiguamúrcia-Entesa (IMA-E)
* PSC-Progrés Municipal (PSC-PM)
* Convergència i Unió (CiU)

## Jornada electoral
### Constitució de les meses

En aquell moment, Aiguamúrcia tenia una població de 914 habitants, dels quals 721 persones van ser cridades a votar en una de les dues meses que es van constituir al municipi.

### Participació

La participació en aquestes eleccions va ser de 73,5%, el qual cosa implica que un total de 530 ciutadans del municipi van decidir exercir el seu dret a vot. Comparant aquesta participació amb la mitjana catalana, Aiguamúrcia va registrar una xifra molt més alta, situant-se en 18,5 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Aiguamúrcia |
| Participació (14h) | 37,7% ( -3,5%) |
| Participació (18h) | 55,1% ( -3,2%) |
| Participació (20h) | 73,5% ( -6,5%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 22 de mayo de 2011.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# El cobrador

El cobrador (títol original en anglès, Collection) és una pel·lícula dramàtica de thriller policial estatunidenca del 2021 escrita per Todd M. Friedman, dirigida per Marianna Palka i protagonitzada per Alex Pettyfer. S'ha doblat i subtitulat al català.

## Repartiment

* Alex Pettyfer com a Brandon
* Mike Vogel com a Ross
* Jacques Colimon com a Sean
* Breeda Wool com a Rava
* Shakira Barrera com a Christina

## Producció

El novembre de 2019, es va anunciar que Pettyfer, Vogel, Colimon, Wool i Barrera serien els intèrprets de la pel·lícula. Es va estrenar als cinemes i a la carta el 17 de setembre de 2021.

## Referències

* ↑ «El cobrador». FilminCAT. [Consulta: 24 juny 2024].
* ↑ «El cobrador». Goita què fan, ara!. [Consulta: 21 maig 2024].
* ↑ Grater, Tom. «Alex Pettyfer, Mike Vogel, Jacques Colimon Set For Drama ‘Collection’ From ‘Egg’ Director Marianna Palka». Deadline Hollywood, November 15, 2019. [Consulta: July 5, 2023].
* ↑ Novara, Brandon. «Collection Trailer Throws Alex Pettyfer Into the High Stakes World of Debt Collectors». MovieWeb, August 9, 2021. [Consulta: July 5, 2023].
* ↑ Lane, Carly. «Exclusive: 'Collection' Trailer Stars Alex Pettyfer & Mike Vogel as Debt Collectors in a High-Stakes World». Collider, August 3, 2021. [Consulta: July 5, 2023].
* ↑ Crossan, Ash. «Alex Pettyfer Interview: Collection». Screen Rant, September 17, 2021. [Consulta: July 5, 2023].
# Emerich Vogl

Emerich (Imre) Vogl (Temesvár, 12 d'agost de 1905 - Bucarest, 29 d'octubre de 1971) fou un futbolista romanès de la dècada de 1930.
Fou internacional amb Romania i disputà el Mundial de 1930 i 1934.

## Referències

* ↑ Evidence of Emerich Vogl's appearances for Romania national football team Arxivat 10 February 2012$^{[Datemismatch]}$ a Wayback Machine.
* ↑ Romania's squad for 1930 FIFA World Cup
* ↑ «An article about Romanian players from Timişoara that played at the World Cup. The story with Vogl and his chairman is included». Arxivat de l'original el 2012-02-13. [Consulta: 20 juliol 2018].
* ↑ Evidence of the two matches played by Vogl at the 1930 FIFA World Cup
# Katyayana

Katyayana (Sanskrit (Siddham script): कात्यायन) (Índia, c. segle II aC - c. segle II aC) va ser un matemàtic indi, del segle ii aC. No es coneix res de la seva vida. És conegut per haver escrit un Sulba Sutra. Els Sulba Sutres eren llibres sobre la construcció d'altars i sobre les formes dels llocs i focs rituals per als sacrificis. Escrits en forma d'aforismes, abordaven temes com la conversió d'espais circulars en quadrats amb la mateixa superfície o la construcció de quadrats sobre la diagonal d'un altre quadrat, etc. També va escriure altres vedangas sobre gramàtica.
El Sulba Sutra de Katyayana està dividit en sis capítols i conté 90 sutres o aforismes.
Katyayana va escriure el seu Sulba Sutra quan l'hinduisme ja competia amb altres religions com el budisme. Per això resulta ser el menys original dels Sulba Sutres, limitant-se a repetir el que ja s'havia escrit en els Sulba Sutres de Baudhayana i, sobretot, Apastamba
L'única novetat ressenyable de Katyayana és la utilització d'un gnòmon per a la determinació de les direccions cardinals.

## Referències

* ↑ Pingree, 1981, p. 6.
* ↑ Joseph, 2000, p. 328.
* ↑ Selin, 1997, p. 83.

## Bibliografia

* Joseph, George Gheverguese. The Crest of the Peacock: Non European Roots of Mathematics (en anglès). New Jersey: Princeton University Press, 2000. ISBN 978-0-691-13526-7.
* Pingree, David. Jyotihsastra: Astral and Mathematical Literature (en anglès). Wiesbaden: Otto Harrassowitz, 1981. ISBN 3-447-02165-9.
* Selin, Helaine (ed.). Encyclopaedia of the History of Science, Technology, and Medicine in Non Western Countries. Dordrecht: Kluwer Academic Publishers, 1997. ISBN 0-7923-4066-3.
El text de tots els Sulba Sutra ha estat editat (traduït a l'anglès) a:
* Sen, Samarenda Nath i Bag, Amulya Kumar The Śulbasūtras of Baudhāyana, Āpastamba, Kātyāyana and Mānava with Text, English Translation and Commentary. Indian National Science Academy, 1983. (anglès)

## Enllaços externs

* O'Connor, John J.; Robertson, Edmund F. «Katyayana» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Kumamoto International Road Race

El Kumamoto International Road Race era una cursa ciclista d'un dia que es disputava anualment pels voltants de Kumamoto, Japó. La cursa va formar part de l'UCI Àsia Tour, amb una categoria 1.2.

## Palmarès

| Any | Vencedor | Segon | Tercer |
| 2009 | Yasuharu Nakajima | Shinichi Fukushima | Miyataka Shimizu |
| 2010 | Takashi Miyazawa | Yusuke Hatanaka | Shinri Suzuki |

## Referències

* Palmarès a cqranking.com
# Jutgesses i Jutges per a la Democràcia

Jutgesses i Jutges per a la Democràcia (en castellà: Juezas y Jueces para la Democracia), anteriorment conegut com Jutges per a la Democràcia (en castellà: Jueces para la Democracia), és una de les cinc associacions professionals de jutges espanyols. És una organització civil de jutges i magistrats d'Espanya amb seu a Madrid fundada el 1984 per escissió de l'Associació Professional de la Magistratura (APM).
Constituïda com a corrent progressista dins de l'APM el 28 de maig de 1983, va acabar per constituir una organització pròpia en ser prohibida la seva existència al IV Congrés de l'APM. És la tercera associació per nombre de membres, superada per l'APM i per l'FV. Actualment compta amb 520 associats.
Està regida per un Secretariat compost per nou membres i un Comitè Permanent, que es renoven en congrés cada dos anys. Les seves finalitats declarades són promoure les condicions per fer efectius els valors constitucionals, la defensa dels seus associats, la de la independència del poder judicial, reclamar tot els mitjans que possibilitin la legitimació democràtica d'aquest poder i la realització d'estudis jurídics i legals.
Sosté la Fundació Antonio Carretero per «fomentar i promoure tot tipus d'estudis, cursos i investigacions i qualssevol altres activitats de caràcter científic i cultural o d'interès social, canalitzant les relacions entre la societat i el món del Dret» i forma part de Magistrats Europeus per a la Democràcia i les Llibertats.

## Vegeu també

* Poder Judicial d'Espanya
* Consell General del Poder Judicial
* Associació Professional de la Magistratura
* Associació Francisco de Vitoria
* Fòrum Judicial Independent
* Associació Nacional de Jutges
* Àgora Judicial

## Referències

* ↑ Relación de participantes en la asamblea Constituyente de "Jueces para la Democracia" , à la web de JpD, consultat 10/05/2017.
* ↑ «Magistrats Européens pour la démocratie et les libertés». Arxivat de l'original el 2012-06-28. [Consulta: 4 setembre 2011].

## Enllaços externs

* Jutgesses i Jutges per a la Democràcia - Lloc web oficial
# El robo más grande jamás contado

El robo más grande jamás contado és una pel·lícula espanyola rodada l'any 2002 i dirigida per Daniel Monzón sobre un guió escrit per ell mateix, amb banda sonora de Roque Baños, i produïda per Lolafilms S.A. Va fer el casting i el rodatge a Palma.
L'any 2003 va ser nominada al premio Goya pels millors efectes especials, obra de Raúl Romanillos, Félix Bergés i Carlos Martínez.

## Repartiment

* Antonio Resines: Lucas Santos Santos "El Santo"
* Neus Asensi: Lucía "Lucy de Liñán"
* Javier Aller: Pinito
* Manuel Manquiña: Zorba "El Greco"
* Jimmy Barnatán: Jacobo Yuste "Windows"
* Rosario Pardo: Madre de Windows
* Sancho Gracia: Fernando Baeza "Garganta Profunda"
* Javivi: Operario aeropuerto
* Enrique Villén: Vicente
* Coté Soler: Fernando
* Jordi Vilches: Amigo de Windows

## Argument

Un grup de quatre delinqüents es coneix en la presó. Allí planegen el robatori del quadre més famós de Picasso, el Guernica. El Santo, cervell del grup, Windows, el geni informàtic, Zorba, pintor abstracte, Pinito, el trapecista del grup i Lucía, xicota d' El Santo formen un peculiar grup que intentarà robar al Museu Reina Sofia.

## Premis

| Any | Categoria | Persona | Resultat |
| XVII Premis Goya | millors efectes especials | Félix Bergés | Nominat |

## Referències

* ↑ Manuel Monzón rueda 'El robo más grande jamás contado' con Neus Asensi, Resines y Manquiña, El Mundo, 7 de setembre de 2001
* ↑ Daniel Monzón farà a Mallorca un càsting per a la seva segona pel·lícula Arxivat 2020-02-19 a Wayback Machine., Diari de Balears, 7 d'agost de 2001
* ↑ El robo más grande jamás contado al web dels Premis Goya
* ↑ El robo más grande jamás contado a Fotogramas
* ↑ 'El robo más grande jamás contado' se comete en La 1, Europa Press, 21 de maig de 2011

## Enllaços externs

* El robo más grande jamás contado a Versión española, rtve.es
# Kenny Chery

Kenny Fred Chery (Montreal, Quebec, 24 de gener de 1992) és un jugador de bàsquet professional canadenc.

## Carrera esportiva

Després de no ser seleccionat al draft de l'NBA del 2015, Chery va signar amb l'equip hongarès Alba Fehérvár. El 27 d'agost de 2016 va fitxar amb el Real Betis Baloncesto de la lliga ACB, on va fer una mitjana de 9 punts, 1,7 assistències i 2,5 rebots per partit. La temporada següent, va fitxar pel Gipuzkoa Basket.
El 4 d'agost de 2018 va fitxar pel Boulazac Basket Dordogne de la LNB Pro A francesa. L'any següent segueix a França al fitxar pel Nanterre 92, també de la LNB Pro A. El 27 de juny de 2020 signa amb el Brescia.
El 30 d'agost de 2021 va signar amb l'equip rus Avtodor de la VTB United League. Va deixar l'equip després de la invasió russa d'Ucraïna el 2022. Fins aquell moment tenia una mitjana de 10,8 punts, 5,3 assistències, 3,9 rebots i 1,6 robatoris per partit. En el mas de març de 2022 fitxar amb l'Herbalife Gran Canaria de la Lliga ACB.
El 23 d'octubre de 2022 fitxa pel Petkim Spor del Basketbol Süper Ligi (BSL). En el mes d'octubre de la temporada següent torna a la Lliga ACB amb un contracte temporal de dos mesos, aquesta vegada amb el Club Joventut Badalona, suplint la baixa d'Andrés Feliz, lesionat del turmell. En el mes de desembre finalitza el seu contracte amb la Penya i al febrer és anunciat com a nou jugador del Bàsquet Girona.

## Referències

* ↑ «Kenny Chery signs with Hungarian top team Alba Fehervar». Diamondsportsagency.com. Arxivat de l'original el 10 abril 2016. [Consulta: 15 juny 2018].
* ↑ «Chery, base canadiense para completar la plantilla del Betis Energía Plus» (en spanish). Elcorreoweb.es. [Consulta: 15 juny 2018].
* ↑ «Kenny Chery, explosividad para el Gipuzkoa Basket» (en spanish). Marca.com, 05-08-2017. [Consulta: 15 juny 2018].
* ↑ Gil, Antonio «Kenny Chery brilla en Francia a base de trabajo y constancia». Gigantes, 20-03-2019 [Consulta: 19 gener 2024].
* ↑ (en anglès) , 03-07-2019 [Consulta: 14 agost 2019]. Arxivat 14 August 2019$^{[Datemismatch]}$ a Wayback Machine.
* ↑ , 27-06-2020.
* ↑ (en anglès) , 31-08-2021 [Consulta: 31 agost 2021].
* ↑ «Leave or stay: American players in Russia». basketnews.com.
* ↑ «Kenny Chery (ex Avtodor) signs at Gran Canaria». Eurobasket, 19-03-2022. [Consulta: 19 març 2022].
* ↑ «PETKİM, Cherry'yi açıkladı» (en turc). basketfaul, 01-10-2022. [Consulta: 23 octubre 2022].
* ↑ «Kenny Chery, de Badalona a Girona». Sport, 20-02-2024 [Consulta: 21 febrer 2024].
# Club Billar Barcelona

El Club Billar Barcelona és un club de billar de la ciutat de Barcelona, Catalunya.
Va ser fundat l'any 1928 amb el nom de Billar Club Barcelona essent-ne el primer president fou Josep Pons. Des dels seus inicis fins a principis dels anys 50 fou la seu de les federacions catalana i espanyola de billar. L'any 1930 organitzà per primera vegada un Campionat del Món. Membres del club foren els campions del món Enric Miró (1931), Claudi Puigvert (1934), Ricard Fernández (1974), Xavier Fonellosa (1993, 1994, 1995) o els campions d'Europa Claudi Nadal (1979) i Xavier Fonellosa (1995). El club es proclamà campió d'Europa a tres bandes en set ocasions i d'Espanya, més de vint vegades. S'encarregà de l'organització del Trofeu Ciutat de Barcelona de billar.

## Referències

* ↑ «El Billar Club Barcelona». Mundo Deportivo, 21-03-1928. [Consulta: 9 setembre 2020].
* 1 2 3 4 5 «Club Billar Barcelona». Enciclopèdia de l'esport català. Barcelona: Grup Enciclopèdia Catalana.
# Gambuh

El gambuh és una antiga forma de dansa-teatre balinesa. L'acompanya un conjunt instrumental anomenat gamelan gambuh.

## Història

El gambuh és una de les formes més antigues d'art escènica a Bali que sobreviu en l'actualitat. Data de finals l'era Majapahit (segle XV) i es suposa que ha variat molt poc des de llavors. Emiko Susilo escriu, «quan les danses-teatre de Majapahit varen arribar a Bali, adoptaren la tasca de preservar la tradició d'una dinastia caiguda». També va suposar la introducció d'un nou element narratiu a les arts escèniques balineses que va influir altres formes de dansa-teatre a l'illa, com la dansa amb màscara topeng i l'ópera arja. Durant segles va rebre suport per mecenatge a les corts reials de l'aristocràcia de Bali, en els que va arribar als seus punts més elevats de sofisticació. Quan caigueren les corts durant les sangants guerres amb els holandesos, aquest suport es va esvair i gran part de l'art del gambuh va desaparèixer. Com moltes altres arts que antigament depenien del mecenatge reial, el gambuh va trobar suport comunitari en ser interpretat en cerimònies dels temples.
En l'actualitat el gambuh quasi està extingit. L'any 1997 Susilo observà, «en total potser no hi ha més de quatre grups que interpretin l'estil gambuh». Fins i tot és poc popular entre intèrprets balinesos. Tant la dansa com la música son exigents tècnicament i complexes; el diàleg requereix coneixement de la llengua Kawi. Les actuacions son llargues i, a diferència dels espectacles wayang, no tenen escenes còmiques, el que suposa una exigència més gran per al públic potencial.

## Components teatrals

Combinant dansa, música i actuació, el gambuh aprofita el material narratiu del Malat (un conjunt de poemes sobre el príncep javanès fictici Raden Panji, una encarnació de Visnú. A la seva nit de casament, és separat de la seva promesa, Candra Kirana, començant una èpica en la qual els dos amants intenten retrobar-se durant anys per grans àrees de la Java medieval. Finalment es troben al camp de batalla, es reconeixen l'un a l'altre a través de les seves disfresses i viuen feliços per sempre més. Altres personatges serien els membres de la cort i els seus servents. Els personatges refinats (alus) parlen en Kawi, una antiga llengua literària, que és traduïda a l'audiència a balinès contemporani pels personatges de categoria més baixa.

## Gamelan gambuh

Un gamelan gambuh complet requereix aproximadament 17 músics per acompanyar la dansa-teatre i consta generalment dels instruments següents:
* 4 Sulings gambuh
* 1 Rebab
* 1 Gong mitjà
* 1 Kajar
* 2 Kendang
* 1 Kelenang
* 1 Gentorag
* 1 Rincik
* 1 Kenyir
* 1 Kangsi
* 1 Gumanak
# Una vida violenta

Una vida violenta (títol original en italià: Una vita scellerata) és una pel·lícula biogràfica italiana del 1990 dirigida per Giacomo Battiato. Descriu esdeveniments de la vida real de l'orfebre i escultor Benvenuto Cellini Ha estat doblada al català.

## Argument

La història de Benvenuto Cellini (1500 - 1571), soldat i un dels artesans i artistes més importants del Renaixement Itàlia, la vida del qual va estar marcada per molts èxits i aventures, però també delictes.

## Repartiment

* Wadeck Stanczak: Benvenuto Cellini
* Max von Sydow: Papa Climent VII
* Ennio Fantastichini: Cosme el Vell
* Pamela Villoresi: Fiore
* Ben Kingsley: El Governador
* Sophie Ward: Sulpizia
* Bernard-Pierre Donnadieu: Francesc I de França
* Amanda Sandrelli: Pantasilea
* Maurizio Donadoni: Rosso Fiorentino
* Tony Vogel: Baccio
* Lorenza Guerrieri: Faustina
* Florence Thomassin: Madame d'Estampes

## Referències

* ↑ «Cellini, genio e sregolatezza». La Repubblica, 10-05-1990.
* ↑ Roberto Poppi. Gremese, 2000. Dizionario del cinema italiano: I film. ISBN 887742429X.
* ↑ «Una vida violenta». esadir.cat.
* ↑ «Una vita scellerata». IMDb.
# Gametangi

Un gametangi (plural: gametangis) és un òrgan o cèl·lula en el qual els gàmetes són produïts. Els gametangis es troben en molts organismes pluricel·lular protists, algues, fongs, i en els gametòfits de les plantes. Per contrast a la gametogènesi dels animals, un gametangi és una estructura haploide i formadora de gàmetes que no implica meiosi.

## Tipus de gametangis

Depenent del tipus del gàmeta produït en un gametangi:

### Femella

Els gàmetes femenins produïts als gametangis són més coneguts com a arquegonis. Produeixen cèl·lules d'ou i són la localització de la fertilització. Els arquegonis són comuns en algues i plantes primitives així com gimnospermes. En la floració de plantes, aquests són reemplaçats pels sacs embrionals dins de l'òvul.

### Mascle

Els gàmetes femenins produïts als gametangis són més coneguts com a anteridis. Produeixen cèl·lules d'espermatozous que alliberen per fertilització. Els anteridis que produeixen gàmetes no alliberadors d'esperma són també anomenats estermatangis. Alguns anteridis no alliberen el seu esperma. Per exemple, l'oomicet anteridi és un sincici amb molts nuclis d'esperma i la fertilització ocorre via tubs de fertilització creixent de l'anteridi i fent contacte amb les cèl·lules d'ou. Els anteridis són comuns en els gametòfits o en "plantes" més baixes com ara els briòfits, falgueres, cycads i ginkgo. En "plantes" més altes com les coníferes i, en plantes florint, són reemplaçats per grans de pol·len.

### Isogàmia

Dins l'isogàmia, els gàmetes són iguals i no poden ser classificats com a "mascle" o "femella." Per exemple, en zigomicots, dos gametangis formen contacte bo amb cadascun altre i fusible a un zigosporangi. Dins el zigosporangi, els nuclis de cada original formen una parella..

## Vegeu també

* Zoòspora, un gametangi que produeix gàmetes mòbils, anomenats zoòspores

## Referències

* ↑ «gametangi | enciclopèdia.cat». [Consulta: 12 abril 2021].
* ↑ «arquegonio». The Free Dictionary [Consulta: 12 abril 2021].
* ↑ «Anteridio». Quimica.es. [Consulta: 12 abril 2021].
# Thrud (cràter)

Thrud és un cràter sobre la superfície del planeta nan Ceres, situat amb el sistema de coordenades planetocèntriques a -70.9 ° de latitud nord i 32.4 ° de longitud est. Fa un diàmetre de 7.8 km. El nom va ser fet oficial per la UAI el 25 d'agost del 2017 i fa referència a Þrúðr, divinitat escandinava de les llavors.

## Referències

* ↑ "Thrud (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Elota

Elota és un municipi de l'estat de Sinaloa. Cruz de Elota és el cap de municipi i principal centre de població d'aquesta municipalitat. Aquest municipi és a la part sud de l'estat de Sinaloa. Limita al nord amb els municipis de Escuinapa, al sud amb San Ignacio, a l'oest amb Mazatlán i a l'est amb Durango.

## Referències

* ↑ Monografia municipal de Elota Arxivat 2017-09-27 a Wayback Machine.INAFED, 2015. (castellà)

## Vegeu també

* Municipis de Sinaloa
# Coll de les Obagues

«Coll de les Obagues» té aquests significats:
# Uykuluk

L'Uykuluk o Uykuluk şiş és un plat de la cuina turca, que consisteix en lletons de xai fets amb una broqueta (şiş) a sobre d'una ızgara o graella (uykuluk ızgara). És un menjar de carrer a Turquia, "capital dels menjars, de xai, de carrer al món", segons el crític de gastronomia Brian Yarvin. Els jueus turcs també tenen present l'uykuluk ızgara a la seva cuina. A Turquia no s'acostuma a menjar lletons de bou.

## Referències

* ↑ Brian Yarvin. Lamb: A Global History. Reaktion Books, 15 setembre 2015, p. 62–. ISBN 978-1-78023-543-1.
* ↑ Burçin Erol. Musevilerle 500 yıl. T.C. Turizm Bakanlığı, 1992.
* ↑ http://sosyal.hurriyet.com.tr/yazar/vedat-milor_553/sakatat-kultur-duzeyinin-gostergesidir_40084967

## Enllaços externs

* Imatges de "uykuluk"
# Gambos

Gambos és un municipi de la província de Huíla. Té una extensió de 8.150 km² i 75.988 habitants segons el cens de 2014. Comprèn les comunes de Chiange i Chibemba. Limita al nord amb els municipis de Chibia i Quipungo, a l'est amb el municipi de Matala, al sud amb els municipis de Cahama i Curoca, i a l'oest amb el municipi de Virei. Es troba a 150 km de Lubango i és una estació del Caminho de ferro do Namibe.
La seva població pertany majoritàriament a la tribu Nhaneka. El municipi es caracteritza per un clima semiàrid i poques precipitacions, que són la raó principal per al projecte i la fam que colpeja la població local, majoritàriament ramaders tradicionals.

## Referències

* ↑ Gambos al cens d'Angola
* ↑ Jamba, Nelson Tchingui - Aplicação de técnicas estatísticas na avaliação da qualidade do ensino primário no Município dos Gambos [Em linha]. Lisboa : [s.n.], 2014. 105 p.
* ↑ «Water programme launched in draught-hit Gambos». ANGOP Angolan News Agency, 26-06-2013. Arxivat de l'original el 5 d’abril 2016. [Consulta: 23 març 2016].
* ↑ «Draught in Huila Province forces youths to migrate». ANGOP Angolan News Agency, 06-06-2013. Arxivat de l'original el 5 d’abril 2016. [Consulta: 23 març 2016].